Toelatingsbeleid – Laerskool AG Visser
BELEID VAN LAERSKOOL A.G. VISSER RAKENDE DIE TOELATING VAN LEERDERS TOT DIE SKOOL OF GRADE BY DIE SKOOL
Aangesien Laerskool A.G. Visser ‘n openbare skool is met regspersoonlikheid ingevolge die bepalings van artikel 15 van die Suid-Afrikaanse Skolewet, Nr. 84 van 1996 (soos gewysig) (hierna “die Skolewet”) waarvan die beheer aan sy skoolbeheerliggaam (hierna “die SBL”), soos in artikel 16 van die Skolewet, toevertrou is;
(b) die DH/die DH-gedelegeerde(s) ‘n registrasieproses vir toelating tot openbare skole moet bepaal sodat leerdertoelating op ‘n tydige en doeltreffende wyse plaasvind.
1.5 Die Skool en die SBL onderskryf die siening dat ingevolge die reg en by gebrek aan ‘n hofbevel tot die teendeel, die wettige Ouer(s)/voog(de) van ‘n minderjarige leerder die uitsluitlike reg het om te besluit by watter skool hulle kind/pleegkind ingeskryf word. Gevolglik aanvaar die Skool en SBL geen aansoek tensy dit ingedien word deur die biologiese of aanneem-ouer of wettige voog van, of die persoon/persone met wettige aanspraak op sorg vir die minderjarige leerder, of ‘n persoon/persone wat onderneem om die verpligtinge van ‘n persoon hierbo genoem ten opsigte van die leerder se opvoeding op skool na te kom. Voorts beskou die Skool en die SBL nougesette nakoming van hierdie benadering as noodsaaklik aangesien dit verseker dat geldige toestemming verleen word vir die behandeling van die leerder in loco parentis, vir die leerder se deelname aan uitstappies, ensovoorts. Gevolglik word daar van die DH/die DH-gedelegeerde(s)/die Prinsipaal verwag om te verseker dat hierdie benadering streng nagekom word.
1.7 Onderhewig aan hierdie beleid vereis die SBL dat die DH/die DHgedelegeerde(s)/die Prinsipaal leerdertoegang tot openbare skole, waaronder dié Skool, in oorleg met die Skool koördineer, en onderneem die SBL om opbouende ondersteuning te verleen ten einde te verseker dat alle geskikte leerders toepaslik toelating ontvang.
1.8 As ‘n voorvereiste vir enige besluit rakende die toelating van ‘n leerder tot die Skool, vereis die Skool en die SBL dat die DH/die DH-gedelegeerde(s)/die Prinsipaal die volgende bepaling van die Grondwet streng nakom – “28 (2) – ‘n Kind se beste belang is van deurslaggewende belang in elke aangeleentheid wat die kind raak”.
3.2 Ingevolge artikel 38-41 van die Skolewet, moet ‘n begrotingsvergadering van die ouers van ingeskrewe leerders by die Skool na dertig (30) dae kennisgewing aan ouers geskied. By hierdie vergadering besluit die meerderheid van die ouers teenwoordig op die aanvaarding al dan nie van die begroting wat vir die volgende boekjaar deur die SBL voorberei is. By dieselfde vergadering kan die meerderheid van stemgeregtigde ouers teenwoordig besluit dat die betaling van skoolgeld verpligtend moet wees, wat die skoolgeldbedrag per leerder per jaar sal wees, en watter maatstawwe sal geld vir algehele of gedeeltelike vrystelling aan ouers wat nie die volle verpligte bedrag of ‘n gedeelte daarvan kan betaal nie. Ouers wat nie daartoe in staat is om enige gedeelte van die bedrag of die volle bedrag te betaal nie, is daarop geregtig om op die voorgeskrewe vorms by die SBL om algehele of gedeeltelike vrystelling van die betaling van skoolgeld aansoek te doen. Sodanige aansoeke moet vertroulik deur die SBL hanteer word. Die SBL sal billik optree en bogenoemde maatstawwe asook die bepalings van die ministeriële beleid en die Regulasies vir die Vrystelling van Ouers van die Betaling van Skoolgeld in Openbare Skole (Goewermentskennisgewing R1052) toepas. ‘n Afskrif van laasgenoemde sal op versoek aan ouers beskikbaar gestel word. Ouers wat om vrystelling aansoek doen, kan ‘n opvoeder by die Skool of enige ander persoon vir bystand met die aansoek nader. ‘n Ouer/ouers wat deur die SBL se besluit verontreg voel, kan ingevolge die prosedure wat in genoemde regulasies uiteengesit word, by die DH appelleer.
3.4 Die aansoeker se aandag word voorts op die volgende bepaling van die Skolewet gevestig –
3.5 Ouers van leerders word aangemoedig om die hoë onderrigstandaard en die goeie skoolfasiliteite en -omgewing in stand te hou deur skoolgeld te betaal en, waar hulle algehele of gedeeltelike vrystelling van die betaling van verpligte skoolgeld ontvang, hulle dienste tot voordeel van die Skool aan die SBL beskikbaar te stel.
By aansoek om toelating moet die ouer bewys lewer dat die leerder teen die volgende siektes ingeënt is: polio, masels, tuberkulose, witseerkeel, klem-in- ie-kaak en hepatitis B.
6.1 Aansoek om toelating begin in April/Mei en sluit aan die einde van Junie/Julie met betrekking tot die inskrywing van leerders vir die volgende jaar.
6.5 Alle onsuksesvolle aansoekers sal dan eerstens in volgorde van voorkeur soos deur hierdie beleid en dan tweedens in chronologiese orde op die waglys geplaas word en aangeraai word om by ander skole buiten die Skool aansoek te doen.
Indien ’n ouer ontevrede is met die Skool se besluit om nié ’n leerder tot die Skool toe te laat nie, kan sodanige ouer ingevolge artikel 5(9) van die Skolewet by die Lid van die Uitvoerende Raad teen die besluit appelleer.
Totale getal leerders in Skool: 613 (Sien kapasiteitsverslag – 12 Desember 2018)
Per klas: 29,2
Per Graad: 88
Dat die leerder se belange voorkeur geniet
Die aantal beskikbare opvoeders
Die beskikbare ruimte vir administratiewe behoeftes
Die beskikbare aantal geskikte klaskamers
Die behoefte aan ruimte vir sport-, kultuur- en ontspanningsaktiwiteite
Die beskikbare ruimte in die bestaande media- en rekenaarsentrums, wetenskapen tegnologielaboratoriums en die skoolsaal
Die beskikbare sanitêre geriewe
Die maksimum toelaatbare getal leerders per klas
Internasionaal erkende beste praktyk met betrekking tot klasgroottes ten einde doelmatige en doeltreffende onderrig van gehalte te lewer
(1) Elke leerder by ‘n openbare skool sal goed omsien na die eiendom van die skool wat tot sy/haar beskikking gestel word, en sal dit voor of op die datum wat deur enige opvoeder by die skool aangedui word, aan die skool terugbesorg.
(2) Die ouers van ‘n leerder by ‘n openbare skool sal aanspreeklik wees vir enige skade aan of verlies van skooleiendom waarvoor die betrokke leerder op sy/haar beurt teenoor die skool aanspreeklik is.
(3) Dit is elke ouer se plig om die Staat en die beheerliggaam van ‘n skool in die bevordering van ‘n kultuur van respek vir skooleiendom by te staan.
11.1 Tensy en totdat die DH in oorleg met die SBL anders besluit, is die natuurlike voedingsgebied van die Skool Heidelberg dorp en Rensburg.
11.2 Die Skool is tans ‘n Afrikaansmedium-instelling en beskik dus oor menslike hulpbronne wat hoofsaaklik voorsiening maak vir daardie leerders wie se moedertaal of gekose onderrigtaal die onderrigtaal van die Skool is.
11.3 Aangesien die Skool en die SBL weet dat hulle nie onregverdig teen ‘n leerder mag diskrimineer namens wie ‘n toelatingsaansoek ingedien word nie, en dus geensins voornemens is om te diskrimineer nie, en hoewel hulle graag hulle deel tot leerderonderrig in vennootskap met die Staat wil bydra, begryp hulle dat die Skool nie alle leerders kan inneem nie en dat een of ander vorm van (billike) diskriminasie rakende leerdertoelating onvermydelik is. Daarom en in die lig van voorgenoemde, is dit die Skool se beleid dat aansoeke in die volgende volgorde van voorkeur hanteer word –
(c) Derdens, aansoeke namens leerders wie se ouer(s) werklik by ‘n adres binne die natuurlike voedingsgebied van die Skool in diens is, en wie se moedertaal die onderrigtaal van die Skool is.
(d) Vierdens, aansoeke namens leerders wie se ouer(s) werklik by ‘n adres binne die natuurlike voedingsgebied van die Skool in diens is, en wie se gekose onderrigtaal (welke keuse deur die ouer(s) op die toelatingsaansoek aangedui word) die onderrigtaal van die Skool is.
(e) Vyfdens, aansoeke namens leerders wat buite die natuurlike voedingsgebied van die Skool woon, wie se moedertaal die onderrigtaal van die Skool is, en wat ‘n vak/vakke wil neem wat deur die Skool en nie deur ‘n ander skool nader aan die leerder se woonplek aangebied word nie.
(f) Sesdens, aansoeke namens leerders wat buite die natuurlike voedingsgebied van die Skool woon, wie se gekose onderrigtaal (welke keuse deur die ouer(s) op die aansoekvorm aangedui word) die onderrigtaal van die Skool is, en wat graag ‘n vak/vakke wil neem wat deur die Skool en nie deur ‘n ander skool nader aan die leerder se woonplek aangebied word nie.
(g) Laastens, aansoeke namens leerders wat buite die natuurlike voedingsgebied van die Skool woon en wie se moedertaal of gekose onderrigtaal die onderrigtaal van die Skool is, op ‘n eerste-kom, eerstekeuse-grondslag.
Nieteenstaande voorgenoemde behou die SBL die reg om oorheersende voorkeur te gee aan broers of susters van leerders wat reeds by die Skool ingeskryf is.
Buiten waar die bepalings daarvan nie in die beste belang van ‘n leerder of ander leerders is nie, sal die SBL en die Skool die ministeriële beleid raadpleeg.
14.2 Die SBL beskou homself gebonde tot die beskerming van die opvoeders, leerders, ouers en nie-opvoeders van die Skool teen liggaamlike of geestelike geweld in soverre die SBL by magte is daartoe, en voorts tot die koestering van die liggaamlike, geestelike en morele welsyn van leerders. Vir hierdie doeleinde –
(a) behou die SBL die reg voor om alle stappe binne sy mag te doen om die toelating van ‘n leerder te verhoed wie se gedrag `n wesentlike bedreiging inhou vir die welsyn, veiligheid of lewe van leerders of personeel in die skool sowel as daardie beste belange wat die SBL genope voel om te beskerm;
(b) mag die SBL die DH om inligting vra en met hom/haar in geding tree oor die wysheid van die toelating van ‘n leerder tot enige graad by die Skool wanneer sodanige leerder ernstig benadeel sal word deur sy/haar onvermoë om op die vereiste vlak vir behoorlike onderrig in daardie graad te kommunikeer of mee gekommunikeer te word;
(c) mag die SBL, gegewe die hulpbronne en omstandighede van die Skool, enige redelik uitvoerbare stappe doen om ‘n gestremde voornemende leerder in die Skool te laat aanpas; en
2. ‘n Gewaarmerkte afskrif van enige hofbevel of enige testamentêre geskrif wat voogskap of wettige aanspraak op sorg, of enige soortgelyke reg van die persoon (“ouer”) wat daarop aanspraak maak, bevestig
3. ‘n Beëdigde verklaring, werkgewersertifikaat, elektrisiteitsrekening of enige ander bewys wat redelikerwys deur die SBL vereis mag word om ‘n leerder en sy/haar “ouers” se woonplek, of die feit en plek van indiensneming van die leerder se “ouers” te verifieer
4. ‘n Afskrif van ‘n identiteits- of ander dokument wat die identiteit van elke persoon wat onder die omskrywing van “ouer” in die Skolewet val, tot die redelike bevrediging van die SBL bevestig
8. Besonderhede van enige ernstige oortreding waaraan die leerder deur ‘n hof of enige skool waar die leerder voorheen ingeskryf was, skuldig bevind is
9. ‘n Voltooide gedragsertifikaat van die skool waar die leerder tans ingeskryf is
13. Enige bepaalde vakke wat die leerder graag wil studeer en wat nie deur ‘n skool nader aan die leerder se woonplek aangebied word nie
Fisiese kapasiteitsbepaling = 613 (Sien kapasiteitsverslag – 12 Desember 2018)
Die Grondwet van die Republiek van Suid-Afrika 1996;
Die Suid-Afrikaanse Skolewet, Nr. 84 van 1996
Die Wet op Beroepsveiligheid en -gesondheid, Nr. 85 van 1993
Regulasies insake minimum eenvormige norme en standaarde vir infrastruktuur van openbare skole (uitgevaardig kragtens GK R920 in GK 37081 van 29 November 2013);
SANS 10400 : 2010 – bouregulasies;
Kurrikulumverklarings en ander verspreide beleidsdokumente (soos die Nasionale Kurrikulumverklarings Graad 10–12: Gasvryheidstudies, Januarie 2008)
Formule vir klaskamer met enkeltafels:
[Klasgrootte (m²), minus onderwysermeubels (m²) (meubels/toerusting soos kaste), minus 7 m² (ruimte vir opvoeder)] ÷ [bewegingsruimte van leerder(m²) + grootte van leerdertafel(m²)] = leerdervermoë per klas
Formule vir klaskamer met dubbeltafels:
[Klasgrootte (m²), minus onderwysermeubels (m²) (meubels/toerusting soos kaste), minus 7 m² (ruimte vir opvoeder)] ÷ [bewegingsruimte van 2 leerders(m²) + grootte van leerdertafel(m²)] maal 2 = leerdervermoë per klas
(Die Regulasies insake Minimum Eenvormige Norme en Standaarde vir Infrastruktuur van Openbare Skole¹ skryf die volgende minimum bewegingsruimte voor:
¹ Alhoewel dit die oogmerk van hierdie regulasies is om die minimum eenvormige norme en standaarde te voorsien vir die infrastruktuur van nuwe openbare skole, enige aanbouings, verbouings en verbeterings aan skole wat reeds bestaan, word hierdie ook as riglyn vir die kapasiteitsbepaling van reeds bestaande skole aanbeveel. Verder is die beoogde besetting wat deur die SANS 10400:2010 – bouregulasies voorgeskryf word eenvoudig onprakties vir skole om na te volg en word die Norme en Standaarde vir Infrastruktuur van Openbare Skole in die verband as riglyn aanbeveel.
Leerder – 1,6 m²
Opvoeder – 7m²
Graad 1 – graad 12:
Leerder – 1 m²
Leerders met gestremdhede: Leerder – 2 m²)
Totale getal klaskamers (21) x maksimum leerderkapasiteit per klas (29,2) = skoolkapasiteit (613)
Lapa 1 = Ontvangs van besoekers
Lapa 2 = Fondsinsamelingsprojekte
Fasiliteite vir aantal seuns = 395
Fasiliteite vir aantal dogters = 403
(Sien aangehegte SANS 10400:2010 – bouregulasies vir die berekening van die getal fasiliteite in vergelyking met die getal persone)
Plaaslike verordeninge, soos brandweer- en ander veiligheidsmaatreëls (Raadpleeg plaaslike bou- en/of brandweerverordeninge)
1. Die SBL het ’n bydrae gemaak tot voordeel van die leerders en het klasgroottes van ± (27) bewerkstellig vir doeltreffende onderrig, en nie om skoolkapasiteit te verhoog nie.
5. Daar is tans geen uitbreidingsgeleenthede op die terrein nie, en ook geen SBLfinansiering nie.
6. Sportvelde het plek vir net (414) toeskouers (1 persoon per m2 – sien aangehegte tabel 2). Paviljoen = 414 m² ÷ 1m² = 414
7. Daar is (0) personeel op die swerfrooster, met ander woorde sonder lokale.
8. Tydelike klasse wat deur die staat voorsien is, is 2 x mobiele klasse (Gr. R). Van die geboue het ’n beperkte gebruiksduur en verg baie onderhoud.
Laerskool A.G. Visser is vol as daar (613) leerders ingeskryf is.
‘n Praktiese illustrasie van die kapasiteitsbepalingsformule2 :
49m² (Grootte van klaskamer) MINUS 1,724m² (Opvoeder meubels) MINUS 7m² (Opvoeder beweegruimte) DEEL 1,2475m² (Leerder beweegruimte: 1m² + Leerderlessenaar grootte) = 32 leerders
² Hierdie dien slegs as praktiese illustrasie van die kapasiteitsbepalingsformule. Elke skool sal sy eie groottes hier in voeg ten einde sy kapasiteit te bepaal.
49m² (Grootte van klaskamer) MINUS 1,724m² (Opvoeder meubels) MINUS 7m² (Opvoeder beweegruimte) DEEL 2,54m² (2 Leerders se beweegruimte: 2m² + Leerderlessenaar grootte) = 16 leerders MAAL 2 (2 Leerders per tafel) = 32 Leerders